2019 Rhif 92 (Cy. 24)
Ymadael Â’r Undeb Ewropeaidd, Cymru
Anifeiliaid, CymruIechyd Anifeiliaid
Rheoliadau Da Byw (Cofnodion, Adnabod a Symud) (Diwygiadau Amrywiol) (Cymru) (Ymadael â’r UE) 2019
Gofynion sifftio wedi eu bodloni 14 Ionawr 2019
Gwnaed 21 Ionawr 2019
Gosodwyd gerbron Cynulliad Cenedlaethol Cymru 24 Ionawr 2019
Yn dod i rym yn unol â rheoliad 1(2)

Mae Gweinidogion Cymru, drwy arfer y pwerau a roddir gan baragraff 1(1) o Atodlen 2 i Ddeddf yr Undeb Ewropeaidd (Ymadael) 2018 yn gwneud y Rheoliadau a ganlyn.
2018 p. 16.
Mae gofynion paragraff 4(2) o Atodlen 7 i Ddeddf yr Undeb Ewropeaidd (Ymadael) 2018 (sy’n ymwneud â gweithdrefn graffu briodol Cynulliad Cenedlaethol Cymru ar gyfer y Rheoliadau hyn) wedi eu bodloni.

1 Enwi, cychwyn a chymhwyso
1 Enw’r Rheoliadau hyn yw Rheoliadau Da Byw (Cofnodion, Adnabod a Symud) (Diwygiadau Amrywiol) (Cymru) (Ymadael â’r UE) 2019.
2 Daw’r Rheoliadau hyn i rym ar y diwrnod ymadael.
3 Mae’r Rheoliadau hyn yn gymwys o ran Cymru.

2 Rheoliadau Adnabod Gwartheg (Cymru) 2007
1 Mae Rheoliadau Adnabod Gwartheg (Cymru) 2007 wedi eu diwygio fel a ganlyn.
O.S. 2007/842 (Cy. 74), a ddiwygiwyd gan O.S. 2013/821 (Cy. 97); mae offerynnau diwygio eraill ond nid yw’r un ohonynt yn berthnasol.
2 Yn rheoliad 2(1), ym mharagraff (a) o’r diffiniad o “pasbort gwartheg” yn lle “yng Nghymru, Lloegr neu’r Alban o dan Erthygl 6(1) o Reoliad (EC) Rhif 1760/2000” rhodder “o dan Atodlen 3 i’r Rheoliadau hyn, neu’r mesur cyfatebol yn Lloegr neu’r Alban”.
3 Yn rheoliad 10(3)(f), yn lle “â chynrychiolydd o’r Comisiwn Ewropeaidd neu unrhyw berson arall” rhodder “ag unrhyw berson”.
4 Yn Atodlen 1, hepgorer paragraff 8.
5 Ym mharagraff 4 o Atodlen 2, yn y teitl ac yn is-baragraff (1), hepgorer “arall”.

3 Gorchymyn Moch (Cofnodion, Adnabod a Symud) (Cymru) 2011
1 Mae Gorchymyn Moch (Cofnodion, Adnabod a Symud) (Cymru) 2011 wedi ei ddiwygio fel a ganlyn.
O.S. 2011/2830 (Cy. 303), y mae diwygiadau iddo nad ydynt yn berthnasol i’r Rheoliadau hyn.
2 Yn erthygl 8(2)(c), yn lle “masnachu neu allforio o fewn y Gymuned” rhodder “allforio”.
3 Yn erthygl 10, yn lle “masnachu neu allforio o fewn y Gymuned” rhodder “allforio”.

4 Gorchymyn Defaid a Geifr (Cofnodion, Adnabod a Symud) (Cymru) 2015
1 Mae Gorchymyn Defaid a Geifr (Cofnodion, Adnabod a Symud) (Cymru) 2015 wedi ei ddiwygio fel a ganlyn.
O.S. 2015/1992 (Cy. 302).
2 Yn erthygl 2(1), yn y diffiniadau o “allforio”, “marc adnabod” a “dull adnabod”, hepgorer “arall”.
3 Yn erthygl 32, yn y teitl ac ym mharagraffau (1) a (2), hepgorer “arall”.
4 Yn erthygl 38(1)(g), hepgorer “â chynrychiolydd o’r Comisiwn Ewropeaidd gydag ef sy’n gweithredu at ddibenion Erthygl 12 o Reoliad y Cyngor, neu fynd”.
5 Yn erthygl 41(d), hepgorer “arall”.
Lesley Griffiths Gweinidog yr Amgylchedd, Ynni a Materion Gwledig, un o Weinidogion Cymru 21 Ionawr 2019

NODYN ESBONIADOL
(Nid yw’r nodyn hwn yn rhan o’r Rheoliadau)
Mae’r Rheoliadau hyn wedi eu gwneud drwy arfer y pwerau a roddir gan baragraff 1(1) o Atodlen 2 i Ddeddf yr Undeb Ewropeaidd (Ymadael) 2018 (p. 16) er mwyn ymdrin ag unrhyw fethiant yng nghyfraith yr UE a ddargedwir i weithredu’n effeithiol a diffygion eraill sy’n deillio o ymadawiad y Deyrnas Unedig â’r Undeb Ewropeaidd.
Mae’r Rheoliadau hyn yn diwygio is-ddeddfwriaeth, sy’n gymwys o ran Cymru, ym meysydd cofnodi, adnabod a symud da byw.
Ystyriwyd Cod Ymarfer Gweinidogion Cymru ar gynnal Asesiadau Effaith Rheoleiddiol mewn perthynas â’r Rheoliadau hyn. O ganlyniad, ystyriwyd nad oedd yn angenrheidiol cynnal asesiad effaith rheoleiddiol o’r costau a’r manteision sy’n debygol o ddeillio o gydymffurfio â’r Rheoliadau hyn.